ביקורי ראשי ממשלת ישראל בבית הלבן

במסגרת היחסים הקרובים בין ישראל לארצות הברית, לאורך השנים התקיימו ביקורי ראשי ממשלת ישראל בבית הלבן פעמים רבות. 11 במרץ 1960 - דוד בן-גוריון נסע לארצות הברית לביקור בלתי-רשמי, כדי לקבל תואר דוקטור לשם כבוד מאוניברסיטת ברנדייס, ופגש את נשיא ארצות הברית דווייט אייזנהאואר ואת סגנו ריצ'רד ניקסון. השניים דנו במצב במזרח התיכון. 31 במאי 1961 - ביקור שני של בן-גוריון בבית הלבן, בו נפגש עם הנשיא ג'ון פיצג'רלד קנדי. הנושא הבוער בתקופה זו היה בניית הכור הגרעיני בדימונה. 5 ביוני 1964 - ראש ממשלת ישראל לוי אשכול ביקר בארצות הברית, בבית הלבן, ונועד עם הנשיא לינדון ג'ונסון. זו הייתה הפעם הראשונה שבה ראש ממשלת ישראל הוזמן באופן רשמי לבית הלבן. ב-4 בינואר 1968 יצא אשכול פעם נוספת לארצות הברית. הוא ביקר את ג'ונסון לא בבית הלבן, אלא בחוותו הפרטית בטקסס. בספטמבר 1969 הגיעה גולדה מאיר לביקור בבית הלבן לפגישה עם הנשיא ריצ'רד ניקסון כשהנושאים החשובים לדיון היו הסכמים עם מדינות ערב וכן רשימה של ציוד צבאי שהוגשה לנשיא ונענתה במרץ 1973 - בעת ביקור נוסף של גולדה מאיר בבית הלבן, בוצע כנגדה ניסיון התנקשות. בספטמבר 1974 - יצחק רבין ביקר את הנשיא ג'רלד פורד. במרץ 1977 יצחק רבין ביקר פעם נוספת בארצות הברית, והפעם את הנשיא החדש ג'ימי קרטר. 1977 - מנחם בגין נסע לביקור אצל הנשיא ג'ימי קרטר מיד לאחר תחילת כהונתו. בספטמבר 1981 ביקר מנחם בגין את נשיא ארצות הברית רונלד רייגן, בבית הלבן. באפריל 1989 נערכה פגישת ראש הממשלה יצחק שמיר עם הנשיא ג'ורג' בוש בבית הלבן. במרץ 1993 התקיימה בבית הלבן פגישה בין יצחק רבין לנשיא ביל קלינטון. ביולי 1994 יצחק רבין ביקר בבית הלבן (עם שמעון פרס שביקר אף הוא לפני ואחרי כן כראש הממשלה), וזאת במסגרת החתימה על הסכמי אוסלו עם הנשיא ביל קלינטון. נכון לשנת 2023, רבין הוא ראש הממשלה הישראלי האחרון שנערכה עבורו ארוחת ערב רשמית בבית הלבן. באפריל 1996 ביקר שמעון פרס כראש הממשלה את הנשיא ביל קלינטון. ביולי 1996 - מיד לאחר תחילת כהונתו, ביקר ראש הממשלה החדש בנימין נתניהו בבית הלבן את הנשיא קלינטון. במרץ 2001 - נפגש אריאל שרון עם הנשיא ג'ורג' ווקר בוש בבית הלבן. במאי 2006 - ראש הממשלה אהוד אולמרט ביקר את הנשיא ג'ורג' ווקר בוש והציג לו את תוכניתו ליציאה משטחי יהודה ושומרון וקביעת גבולות הקבע של המדינה במסגרת תוכנית ההתכנסות. בנובמבר 2006 - אולמרט ביקר שוב בבית הלבן ונפגש עם הנשיא ג'ורג' ווקר בוש בנושא מדיניות ארצות הברית כלפי איראן והפלסטינים. מאי 2009 מיד לאחר היבחרו בשנית, נתניהו ביקר שוב בוושינגטון די. סי, והפעם את הנשיא החדש ברק אובמה. בספטמבר 2017 נתניהו ביקר את הנשיא דונלד טראמפ והם דנו במצב הגאופוליטי במזרח התיכון והאיום האיראני. השניים נפגשו שוב בארצות הברית בינואר 2020 ובספטמבר 2020 (במסגרת החתימה על הסכמי אברהם). באוגוסט 2021 ביקר ראש הממשלה נפתלי בנט את ג'ו ביידן בבית הלבן והשניים דנו בתוכנית הגרעין האיראנית. יחסי ארצות הברית–ישראל ביקור ראש הממשלה לוי אשכול בארצות הברית ביקורי נשיאי ארצות הברית בישראל רשימת ארוחות הערב הממלכתיות בארצות הברית דוד בן גוריון בביקור רשמי בארצות הברית, באתר ארכיון הסרטים הישראלי בסינמטק ירושלים, 3 דקות, 1960 בן גוריון קיבל התואר וייפגש היום עם אייזנהאואר, שערים, 10 במרץ 1960 אגרותיו של קנדי לנאצר ולסעוד - הרגעה בקשר עם ביקור בן גוריון, דבר, 30 במאי 1961 בן-גוריון נפגש עם הנשיא קנדי היום, ייפגש עם מנהיגים יהודיים, הארץ, 31 במאי 1961 שלום, אדוני הנשיא, באתר ‏מאקו‏, 16 בפברואר 2017 אליהו סלפטר, תוצאות ביקור אשכול בוואשינגטון, הארץ, 5 ביוני 1964 אריק בנדר, ‏לקראת הביקור בבית הלבן: בחזרה למפגשים הבלתי נשכחים בין מנהיגי ישראל וארה"ב, באתר מעריב אונליין, 26 באוגוסט 2021 גולדה מאיר, יחסים בינלאומיים בעת כהונתה של גולדה מאיר, ראש הממשלה, חיי (עמ' 280-288), באתר ספרית מעריב, ‏1975 נחשף: כך סיכלה ארה"ב נסיון התנקשות בגולדה, באתר ynet, 2 בפברואר 2009 רון מיברג, לעזאזל עם ישראל, באתר זמן ישראל, 28 באוקטובר 2023 מתיה קם, הסכם השלום בין ישראל לירדן, באתר הספריה של מט"ח עומר שיקלר, בוש: רעיונות אמיצים, אבל עדיף מו"מ, באתר ניוז1, ‏23 למאי 2006 רן דגוני, ‏איראן והרשות במוקד פגישת בוש-אולמרט, באתר גלובס, 13 בנובמבר 2006 בנט חילץ מביידן אמירה נחרצת על איראן - ועבר בהצלחה את טבילת האש, באתר ynet, 28 באוגוסט 2021